Publication: Magyar Közlöny
Issue: MK-1999-35 (Year: 1999, Number: 35)
Era: 1990-2004
Section: * Lásd a gépjárműfenntartó tevékenység személyi és dologi feltételeiről szóló 1/1990. (IX. 29.) KHVM rendeletet.
Paragraph Index: 871

c) jármű körre vonatkozó felhatalmazással a forgalomba helyezés előtti vagy időszakos vizsgálatokhoz. 7.2. Vizsgabiztost jelöl ki a területi közlekedési felügyelet a vizsgáló állomás működésének azon időszakára, amelyben a vizsgáló állomás gondoskodik a vizsgabiztos folyamatos tevékenységét biztosító járművek vizsgálatra állításáról (vizsgáztatási időszak). 7.3. A vizsgabiztos vezénylése során a területi közlekedési felügyelet köteles figyelembe venni és lehetőség szerint kielégíteni a kijelölt vizsgáló állomás gépjárműfenntartói működésének érdekeit is, valamint egyidejűleg biztosítani, hogy a vezényelt vizsgabiztos ne kerüljön összeférhetetlen helyzetbe a hatósági tevékenysége során. 7.4. A vizsgáztatási időszakot a vizsgáló állomás kijelölésekor — a gépjárműfenntartó szervezet igénybejelentése, valamint a megelőző negyedévben vizsgálatra állított járművek száma alapján — a területi közlekedési felügyelet határozza meg. 7.5. A vizsgáztatási időszak kijelölését módosíthatja a területi közlekedési felügyelet, illetőleg a módosítást kérheti a kijelölt vizsgáló állomás is, amennyiben a kijelölt vizsgáztatási időszakban a vizsgálatra állított járművek száma rendszeresen (havonta több mint három alkalommal), jelentősen (30%-ot meghaladó mértékben) eltér a kijelölésben a vizsgáztatási időszak meghatározásának alapjául vett járműszámtól.

Source: https://magyarkozlony.hu/hivatalos-lapok/510312109e9376f2d3f7e8f515df70a5bb524563/dokumentumok/e4ad193a6b72d89387533e2a7329a002a9bb3f37/letoltes